Antero Arho

Antero Oskari Arho (entinen Alanen) (27. toukokuuta 1870 Isojoki – 16. toukokuuta 1929 Helsinki) oli suomalainen lakitieteen tohtori ja sosialidemokraattien kansanedustaja.

Arho valmistui ylioppilaaksi vuonna 1893 ja jatkoi opintojaan suorittaen filosofian maisterin tutkinnon vuonna 1897 sekä lakitieteen kandidaatin tutkinnon 1902 ja lakitieteen tohtorin tutkinnon vuonna 1916. Lisäksi hän suoritti kasvatusopin tutkinnon vuonna 1898. Varatuomarin arvon hän sai 1906.

Arho työskenteli vuosina 1902–1903 asianajajana Kotkassa, josta hän siirtyi Suomen senaatin kopistiksi ja myöhemmin Kajaanin ja sittemmin Tornion tuomiokunnan tuomariksi.

Kansanedustajana Arho toimi Oulun läänin pohjoisesta vaalipiiristä vuosina 1919–1922. Eduskunnassa hän toimi Suuren valiokunnan ja Lakivaliokunnan jäsenenä. Kansanedustajakautensa jälkeen Arho työskenteli Tampereen kaupunginvaltuuston sihteerinä ja holhouslautakunnan puheenjohtajana.

Arho oli naimisissa vuodesta 1904 lähtien Lahja Aleksandra Nurmisen kanssa.

Lähteet 
 

Kansanedustajat
Suomen Sosialidemokraattisen Puolueen poliitikot
Oulun läänin pohjoinen vaalipiiri
Suomalaiset asianajajat
Suomalaiset tuomarit
Vuonna 1870 syntyneet
Vuonna 1929 kuolleet